**Kúpna zmluva č. ...................**

**na zabezpečenie dodávky zariadenia a učebných materiálov**

**v rámci projektu – „Nové cesty poznania“**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej ako „Obchodný zákonník“) a v zmysle § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „ZVO“)

(ďalej ako „**zmluva**“)

**medzi nasledovnými zmluvnými stranami:**

**Kupujúci: Gymnázium - Gimnázium**

Sídlo: Námestie padlých hrdinov 2, 986 15 Fiľakovo

Štatutárny orgán: Mgr. Juraj Péter, riaditeľ

IČO: 00160580

DIČ: 2021114909

Bankové spojenie:

Číslo účtu:

Telefón:

(ďalej ako „**kupujúci**“)

a

**Predávajúci:**

Sídlo:

Štatutárny orgán:

IČO:

DIČ/IČ DPH:

Bankové spojenie:

Číslo účtu:

Spoločnosť zapísaná v:

Telefón:

(ďalej ako „**predávajúci**“ a spolu s kupujúcim ďalej ako „**zmluvné strany**“**)**

**I.**

**Úvodné ustanovenie**

1. Táto zmluva sa uzatvára ako výsledok verejného obstarávania na predmet zákazky s názvom **„Výpočtová technika pre Gymnázium – Gimnázium Fiľakovo“** postupom užšej súťaže – dynamického nákupného systému podľa § 58 až 61 ZVO (ďalej ako „**verejné obstarávanie**“).

**II.**

**Predmet zmluvy**

1. Predmetom tejto zmluvy je záväzok predávajúceho (ako uchádzača vo verejnom obstarávaní) podľa podmienok bližšie dojednaných v tejto zmluve dodať kupujúcemu a previesť na neho vlastnícke právo k tovaru uvedenému v prílohe č. 1 tejto zmluvy (ďalej ako „**tovar**“ alebo „**predmet kúpy**“), za čo sa kupujúci zaväzuje takto dodaný tovar od predávajúceho prevziať a uhradiť mu dojednanú kúpnu cenu (ďalej ako „**predmet zmluvy**“). Príloha č. 1 – cenová ponuka predávajúceho vo verejnom obstarávaní za predmet kúpy (tovar) určený čo do množstva a druhu, tvorí neoddeliteľnú súčasť tejto zmluvy.

**III.**

**Písomné objednávky tovaru a ich potvrdenie**

1. Predávajúci je na základe tejto zmluvy povinný dodať kupujúcemu tovar prostredníctvom písomnej objednávky na dodanie tovaru vystavenej zo strany kupujúceho, doručenej predávajúcemu poštou alebo prostredníctvom elektronickej pošty (e-mail), v zmysle Čl. IX. tejto zmluvy.

2. Písomná objednávka musí obsahovať identifikačné údaje kupujúceho, číslo tejto zmluvy, množstvo a špecifikáciu objednávaného tovaru, miesto dodania, termín dodania – do 7 pracovných dní odo dňa doručenia objednávky kupujúceho predávajúcemu, dátum vystavenia objednávky a podpis povereného zástupcu kupujúceho. Písomnú objednávku je predávajúci povinný uchovať na účely fakturácie.

3. Lehota pre potvrdenie objednávky zo strany predávajúceho je 48 hodín odo dňa doručenia objednávky tovaru podľa tejto zmluvy. V prípade, že predávajúci nebude môcť objednaný tovar dodať v súlade s objednávkou kupujúceho, a to vzhľadom na objednané množstvo alebo sortiment, je povinný túto skutočnosť kupujúcemu oznámiť v lehote 24 hodín od doručenia objednávky, spolu s návrhom náhradného termínu dodania. Ak kupujúci predávajúcemu do 24 hodín od doručenia oznámenia predávajúceho s návrhom zmien nepotvrdí súhlas, má sa za to, že s nimi nesúhlasí.

4. Potvrdením objednávky alebo odsúhlasením/neodsúhlasením zmeny objednávky podľa bodu 2. a 3. tohto článku tejto zmluvy vznikne záväzok predávajúceho dodať kupujúcemu tovar, previesť na neho vlastnícke právo k tovaru a záväzok kupujúceho objednaný tovar prevziať a zaplatiť predávajúcemu dohodnutú kúpnu cenu.

5. Zmluvné strany sú povinné zabezpečiť podmienky pre prijímanie písomností na základe tejto zmluvy prostredníctvom elektronickej pošty (e-mail), a to každý pracovný deň od 8:00 hod. do 14:00 hod.

**IV.**

**Miesto, čas a spôsob plnenia**

1.Miestom dodania tovaru je sídlo kupujúceho: **Gymnázium-Gimnázium, Námestie padlých hrdinov 2, 986 15 Fiľakovo**

2. Zmluvné strany sa dohodli, že k objednaniu, dodaniu a zaplateniu tovaru na základe tejto zmluvy môže dôjsť iba v termíne odo dňa účinnosti tejto zmluvy najneskôr do dňa: 30.09.2022 (trvanie projektu).

3. Lehota dodania tovaru je (7) sedem pracovných dní odo dňa obdržania písomnej objednávky kupujúceho predávajúcim.

4. Dopravu tovaru na miesto dodania zabezpečuje predávajúci na svoje vlastné náklady a riziko tak, aby bola zabezpečená ich dostatočná ochrana pred poškodením a znehodnotením.

5. Kupujúci sa zaväzuje urobiť všetky úkony, ktoré sú potrebné podľa tejto zmluvy a právnych predpisov na to, aby mu predávajúci mohol objednaný tovar dodať. Prevzatie dodaného tovaru je kupujúci povinný predávajúcemu písomne potvrdiť na dodacom liste, jedna kópia dodacieho listu zostáva kupujúcemu.

**V.**

**Kúpna cena, platobné podmienky**

1. Kúpna cena za dodanie predmetu kúpy (tovaru) je stanovená dohodou zmluvných strán v súlade so zákonom NRSR č. 18/1996 Z. z. o cenách v znení neskorších predpisov.

2. Dohodnutá kúpna cena za dodanie predmetu kúpy (tovaru) je stanovená podľa cenovej ponuky predávajúceho ako uchádzača vo verejnom obstarávaní, ktorá tvorí neoddeliteľnú súčasť tejto zmluvy.

**3. Predávajúci garantuje výšku ceny tovaru podľa jeho cenovej ponuky, ktorá tvorí prílohu č. 1 tejto zmluvy.**

4. Kúpna cena predmetu kúpy (tovaru) bola stanovená na základe výsledku verejného obstarávania v súlade so zákonom NR SR č. 18/1996 Zb. o cenách v znení neskorších predpisov v celkovej výške:

............... Eur bez DPH

............... Eur DPH

............... Eur s DPH /slovom: ................................................./

Uvedená kúpna cena je cenou maximálnou a konečnou za dodanie tovaru podľa tejto zmluvy (v prílohe č. 1 zmluvy).

5. Dohodnutú kúpnu cenu vrátane DPH za dodaný tovar kupujúci uhradí predávajúcemu na základe vystavenej faktúry so 60 – dňovou lehotou splatnosti odo dňa jej riadneho doručenia kupujúcemu. Faktúra bude uhradená bezhotovostným bankovým prevodom.

6. Faktúra musí obsahovať náležitosti v zmysle z. č. 222/2004 Z. z. o dani z pridanej hodnoty v platnom znení. Faktúra musí obsahovať okrem náležitostí v zmysle zákona č. 222/2004 Z. z. o dani z pridanej hodnoty v platnom znení aj špecifikáciu fakturovanej ceny dodaného tovaru s konkretizáciou tovaru.

7. Za správne vyčíslenie výšky dane z pridanej hodnoty podľa zákona č. 222/2004 Z. z. o dani z pridanej hodnoty v znení neskorších predpisov zodpovedá v plnom rozsahu predávajúci.

8. V prípade, že faktúra nebude obsahovať náležitosti uvedené v tejto zmluve, kupujúci je oprávnený vrátiť faktúru predávajúcemu na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry kupujúcemu.

9. Predávajúci je v zmysle tejto zmluvy oprávnený vystaviť kupujúcemu faktúru iba za riadne dodaný tovar kupujúcemu, tzn. až na základe dodacieho listu podpísaného kupujúcim.

10. Zmluvné strany potvrdzujú, že predávajúci je platiteľom DPH a kupujúci nie je platiteľom DPH.

**VI.**

**Nadobudnutie vlastníckeho práva**

1. Kupujúci nadobudne vlastnícke právo k tovaru až úplným zaplatením kúpnej ceny, pričom kúpna cena sa považuje za zaplatenú odpísaním príslušnej čiastky za riadne dodaný tovar z účtu kupujúceho na účet predávajúceho.

2. Nebezpečenstvo škody na tovare prechádza na kupujúceho vždy v čase, keď prevezme tovar (dňom prevzatia tovaru na dodacom liste) alebo ak tak neurobí včas, v čase dojednanom na základe tejto zmluvy, aj keď mu predávajúci preukázateľne umožní nakladať s tovarom a kupujúci poruší zmluvu tým, že tovar riadne a včas neprevezme.

**VII.**

**Zodpovednosť za vady tovaru a záruka**

1. Predávajúci zodpovedá za to, že tovar dodaný na základe tejto zmluvy a konkrétnej objednávky spĺňa príslušné kvalitatívne parametre podľa platných noriem a je povinný poskytnúť naň záruku. Záručná doba je min. 12 mesiacov a začína plynúť dňom prevzatia tovaru na základe dodacieho listu. Ak je na dodávanom tovare uvedený dátum spotreby, tak sa záručná doba riadi dátumom spotreby na tvare, pričom predávajúci sa zaväzuje dodávať tovar tak, aby záručná doba bola najmenej 12 mesiacov odo dňa prevzatia dodávaného tovaru na základe dodacieho listu.

2. Kupujúci má právo tovar s vadami neprevziať a požadovať dodanie náhradného (bezvadného) tovaru, čo zmluvné strany uvedú na dodacom liste.

3. Kupujúci je povinný oznámiť písomne skryté vady alebo zrejmé vady nezistené pri preberaní tovaru predávajúcemu bez zbytočného odkladu po ich zistení a reklamovať ich najneskôr do konca záručnej doby.

4. Predávajúci je povinný sa písomne vyjadriť k reklamácii dodaného tovaru podľa tejto zmluvy najneskôr do 10 pracovných dní po jej doručení. Ak sa v tejto lehote nevyjadrí, má sa za to, že súhlasí s opodstatnenosťou (t.j. že uznal všetky reklamované vady tovaru).

5. Oznámenie o vadách dodaného tovaru musí obsahovať najmä:

a.) číslo tejto zmluvy a číslo (resp. inú špecifikáciu) objednávky,

b.) popis vady alebo popis spôsobu, akým sa vada prejavuje,

c.) dátum, pečiatku a podpis povereného zástupcu kupujúceho.

6. Reklamované resp. oznámené vady tovaru predávajúci odstráni na základe reklamácie kupujúceho v zmysle Obchodného zákonníka najneskôr do troch pracovných dní po uznaní vady.

7. Záruka sa nevzťahuje na vady tovaru vzniknuté nevhodným nakladaním a užívaním tovaru.

8. V ostatných prípadoch neupravených touto zmluvou sa zmluvné strany budú predovšetkým riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady a ustanoveniami § 429 a nasl. Obchodného zákonníka, ktoré upravujú záruku za akosť.

**VIII.**

**Zmluvné pokuty a úroky z omeškania**

1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania:

a.) v prípade omeškania predávajúceho s dodaním tovaru má kupujúci právo na uplatnenie zmluvnej pokuty vo výške 0,02 % z ceny nedodanej časti tovaru za každý deň omeškania. Zaplatením zmluvnej pokuty nezaniká nárok kupujúceho na prípadnú náhradu škody;

b.) v prípade omeškania kupujúceho so zaplatením kúpnej ceny má predávajúci právo na uplatnenie úroku z omeškania v príslušnej zákonnej výške z nezaplatenej ceny za každý deň omeškania.

Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

**IX.**

**Doručovanie písomností**

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:

a.) v písomnej forme prostredníctvom pošty doporučene; za deň doručenia sa považuje dátum prevzatia zásielky, alebo

b.) formou e-mailu, pri bežnej komunikácii zaslaním spätného potvrdzujúceho e-mailu príjemcom.

2. V prípade zmeny ktoréhokoľvek z údajov v záhlaví zmluvy alebo v kontaktných osobách a údajoch uvedených v záverečných ustanoveniach zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje alebo údaje vyplývajúce z príslušného registra.

**X.**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi. Predávajúci je v prípade spracovania a použitia osobných údajov povinný predložiť spolu s prílohou č.3 aj súhlas dotknutej osoby so spracovaním osobných údajov v zmysle zák. č. 18/2018 Z.z., a to pre účely naplnenia tohto zmluvného vzťahu, pričom uvedený súhlas musí byť udelený aj pre kupujúceho, a to v rozsahu potrebnom na spracovanie príslušnej zmluvnej dokumentácie.

2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa ust. § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa ust. § 32 ods. 1 písm. e) ZVO pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.

3. Povinnosti uvedené v bodoch 1. a 2. tohto článku nie je predávajúci povinný plniť v prípade subdodávateľov, ktorí mu dodávajú tovary.

4. V prípade porušenia ktorejkoľvek z povinností týkajúcej sa subdodávateľov alebo ich zmeny, má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**XI.**

**Spoločné a záverečné ustanovenia**

1. Nedeliteľnými prílohami tejto zmluvy sú:

**- príloha č. 1** – cenová ponuka predávajúceho vo verejnom obstarávaní za predmet kúpy (tovar),

**- príloha č. 2** – výpis z obchodného/iného registra predávajúceho

- **príloha č. 3** – zoznam subdodávateľov.

2. Táto zmluva sa uzatvára na dobu určitú, a to do riadneho splnenia predmetu zmluvy uvedeného v jej článku I., najneskôr však do ukončenia projektu - 30.09.2022, kedy táto zmluva zaniká spolu so všetkými právami a povinnosťami zmluvných strán vyplývajúcimi z ustanovení tejto zmluvy, okrem práv a povinností zmluvných strán vyplývajúcich z ustanovení tejto zmluvy a všeobecne záväzných právnych predpisov, ktoré podľa vôle zmluvných strán alebo podľa ich povahy majú trvať aj po zániku tejto zmluvy.

3. Zmluvné strany si na vecné plnenie a realizáciu tejto zmluvy určili kontaktné osoby:

**kupujúci: Mgr. Juraj Péter t. č. 047/438 19 25 e-mail: riaditelstvofil@hotmail.com**

**predávajúci: ...................**

4. Pred uplynutím dohodnutej doby možno tento zmluvný vzťah ukončiť:

- písomnou dohodou zmluvných strán,

- okamžitým odstúpením od zmluvy jednou zo zmluvných strán v prípade podstatného porušenia povinností podľa tejto zmluvy alebo jej podmienok. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený inej zmluvnej strane. Odstúpením od zmluvy zanikajú všetky práva a povinnosti zmluvných strán zo zmluvy, okrem práv a povinností vyplývajúcich z ustanovení tejto zmluvy a všeobecne záväzných právnych predpisov, ktoré podľa vôle zmluvných strán alebo podľa ich povahy majú trvať aj po zániku tejto zmluvy odstúpením.

5. Podstatným porušením povinnosti alebo podmienok tejto zmluvy sa na účely tejto zmluvy rozumie akékoľvek porušenie povinnosti vyplývajúcej z tejto zmluvy alebo z jednotlivej potvrdenej objednávky, alebo akéhokoľvek porušenie podmienok tejto zmluvy.

6. Pri riešení otázok výslovne neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.

7. Zmluvu je možné meniť a dopĺňať len na základe vzájomnej dohody zmluvných strán formou písomných a očíslovaných dodatkov podpísaných oprávnenými zástupcami obidvoch zmluvných strán, ktoré budú následne tvoriť neoddeliteľnú súčasť tejto zmluvy.

**8. Predávajúci sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.**

**Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.**

**Kupujúci si vyhradzuje právo bez akýchkoľvek sankcií odstúpiť od zmluvného vzťahu s predávajúcim v prípade, kedy ešte nedošlo k plneniu z toho zmluvného vzťahu medzi kupujúcim a predávajúcim a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.**

9. Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dní jej zverejnenia na webovom sídle zriaďovateľa kupujúceho (Banskobystrický samosprávny kraj).

10. Zmluva je vyhotovená v štyroch exemplároch, z ktorých po podpísaní obdrží predávajúci dve vyhotovenia a kupujúci taktiež dve vyhotovenia.

11. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy. Zmluvné strany vyhlasujú, že zmluva bola uzatvorená dobromyseľne, slobodne a vážne, určite a zrozumiteľne, nebola uzavretá v tiesni ani za inak jednostranne výhodných podmienok.

12. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je v tejto zmluve dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

13. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.

14. Akékoľvek ustanovenie tejto zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy, a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

15. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

16. Predávajúci sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Predávajúci je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností predávajúceho podľa tohto ustanovenia zmluvy je jej podstatným porušením a zakladá právo kupujúceho na odstúpenie od tejto zmluvy s právnymi účinkami ukončenia zmluvy *ex tunc*, a/alebo právo kupujúceho požadovať od predávajúceho zaplatenie zmluvnej pokuty vo výške maximálneho finančného limitu (celkovej výšky kúpnej ceny) dohodnutého podľa tejto zmluvy, čím nie je nijako dotknutý nárok kupujúceho požadovať od predávajúceho náhradu škody vzniknutej kupujúcemu v dôsledku nesplnenia vyššie uvedených povinností predávajúceho. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

17. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.

18. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi. Zmluvné strany vyhlasujú, že obsah zmluvy považujú za určitý a zrozumiteľný, a vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

19. Informácie o projekte, na základe ktorého je spolufinancovaná táto zmluva:

Názov projektu: Nové cesty poznania

Kód projektu ITMS2014+: 312011V012

Kód výzvy: OPLZ-PO1/2018/DOP/1.1.1-03

Číslo zmluvy o poskytnutí NFP: OPLZ/294/2019

Operačný program: Ľudské zdroje

Prioritná os: Vzdelávanie

Vo Fiľakove, dňa .............. V .........................., dňa ......................

**Za kupujúceho : Za predávajúceho :**

.................................................... .........................................................

Mgr. Juraj Péter

riaditeľ školy štatutárny zástupca